2. ΑΠΟΦΑΣΙΣ ΥΠΟΥΡΓΟΥ ΠΑΙΔΕΙΑΣ Αριθ. 96805 της 23 Ιουλ./4 Αυγ. 1970 (ΦΕΚ Β΄ 551) Περί των συνεδριάσεων, απαρτίας, λήψεως αποφάσεων και λειτουργίας του Διοικητικού Συμβουλίου της Σχολής Εκπαιδευτικών Λειτουργών Επαγγελματικής και Τεχνικής Εκπαιδεύσεως (Σ.Ε.Λ.Ε.Τ.Ε.). Έχοντες υπ’ όψει τας διατάξεις των άρθρ. 3 και 6 παρ. 1 του Ν.Δ. 581/1970 «περί διοικήσεως της Σχολής Εκπαιδευτικών Λειτουργών Επαγγελματικής και Τεχνικής Εκπαιδεύσεως (Σ.Ε.Λ.Ε.Τ.Ε.)» και την υπ’ αριθ. 1/20.7.1970 πράξιν του Διοικητικού Συμβουλίου αυτής, αποφασίζομεν: Καθορίζομεν ως ακολούθως τα των συνεδριάσεων της απαρτίας, της λήψεως αποφάσεων, ως και τα της λειτουργίας του υπό του άρθρ. 3 του Ν.Δ. 581/1970 προβλεπομένου Διοικητικού Συμβουλίου της Σ.Ε.Λ.Ε.Τ.Ε. 1.Το Διοικητικόν Συμβούλιον συνεδριάζει εις τα Γραφεία της Σχολής εις τακτάς μεν ημέρας υπ’ αυτού οριζομένας, εκτάκτως δε οσάκις καλήται υπό του Προέδρου ή του Υπουργού. 2.Το Συμβούλιον ευρίσκεται εν απαρτία παρόντων του Προέδρου ή Αντιπροέδρου και τεσσάρων τουλάχιστον εκ των μελών αυτού. 3.Τα συζητητέα θέματα εις εκάστην συνεδρίασιν αναγράφονται εις ημερησίαν διάταξιν καταρτιζομένην υπό του Προέδρου και κοινοποιουμένην εις τα μέλη την προηγουμένην τουλάχιστον ημέραν της συνεδριάσεως. Έκαστον των μελών προ της ενάρξεως της συζητήσεως των θεμάτων δύναται να ζητήση την αναγραφήν εις την ημερησίαν διάταξιν και ετέρου θέματος. Εις την περίπτωσιν ταύτην το Συμβούλιον αποφασίζει περί της αναγραφής ή μη του θέματος εις την ημερησίαν διάταξιν. 4.Τα προς συζήτησιν θέματα εισηγείται ο Πρόεδρος ή ο υπ’ αυτού οριζόμενος Εισηγητής εκ των μελών του Συμβουλίου. 5.Δια τας αποφάσεις και γνωμοδοτήσεις του Συμβουλίου απαιτείται απόλυτος πλειοψηφία των παρόντων. Εν περιπτώσει ισοψηφίας ισχύει η πρότασις υπέρ ης τάσσεται ο Πρόεδρος. Εις περίπτωσιν υπάρξεως πλειόνων των δύο γνωμών οι ακολουθούντες την ασθενεστέραν οφείλουν να προσχωρήσουν εις μίαν των επικρατεστέρων. 6.Τα πρακτικά του Συμβουλίου επικυρούνται υπ’ αυτού κατά την αυτήν ή μίαν των αμέσως επομένων συνεδριάσεων και υπογράφονται υπό του Προέδρου, των μελών και του Γραμματέως. 7.Πλήρες αντίγραφον εκάστης πράξεως του Συμβουλίου υποβάλλεται εις το Υπουργείον Εθνικής Παιδείας και Θρησκευμάτων. Η παρούσα δημοσιευθήτω δια της Εφημερίδος της Κυβερνήσεως. Σελ.516,306 Τεύχος 395-Σελ.66 32.Ε.θ.2 Σχολή Εκπ/τικών Λειτουργών Επαγ/τικής και Τεχνικής Εκπ/σης (Σ.Ε.Λ.ΕΤ.Ε.) 